**Obec Čachtice**

Všeobecne záväzné nariadenie

č. 5/2017

**o určovaní názvov ulíc v obci Čachtice a o číslovaní stavieb**

Toto všeobecne záväzné nariadenie bolo schválené Obecným zastupiteľstvom v Čachticiach dňa 12.12.2017, uznesením č. 00/2017.

Návrh VZN bol podľa § 6 ods. 3 zákona č. 369/1990 zb. zverejnený na úradnej tabuli obce Čachtice od 28.11.2017 do 12.12.2017

Toto VZN bolo vyvesené na úradnej tabuli obce Čachtice dňa. 13.12.2017 a zvesené dňa 29.12.2017

Účinnosť nadobudlo dňa 01.01.2018

Mgr. Michal Balala

starosta obce

**Všeobecne záväzné nariadenie Obce Čachtice**

**č. 5/2017**

**o určovaní názvov ulíc v obci Čachtice**

Obec Čachtice na základe samostatnej pôsobnosti podľa článku 68 Ústavy Slovenskej republiky v súlade s ustanovením § 2b a § 6 zákona č. 369/1990 Zb. o obecnom zriadení v znení neskorších predpisov a v súlade s ustanoveniami § 1 a § 3 vyhlášky MV SR č.31/2003 Z.z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb v znení neskorších zmien a doplnkov v y d á v a toto všeobecne záväzné nariadenie o určovaní názvov ulíc v obci Čachtice a o číslovaní stavieb/ďalej len „VZN“/ .

**§ 1**

**Úvodné ustanovenia**

1. V zmysle § 2b zákona č.369/1990 Zb. o obecnom zriadení v znení neskorších predpisov obec určuje a mení nariadením názvy ulíc a iných verejných priestranstiev. Toto „VZN“ určuje názvy ulíc v obci Čachtice a  presne územne vymedzuje ulice podľa priloženého situačného plánu, ktorý tvorí neoddeliteľnú súčasť „VZN“.
2. V zmysle § 2b zákona č.369/1990 Zb. o obecnom zriadení v znení neskorších predpisov obec určuje stavbám súpisné číslo a orientačné číslo, vedie evidenciu súpisných čísiel a evidenciu orientačných čísiel.

**§ 2**

**Názvy ulíc**

1. Názvy ulíc a iných priestranstiev sa určujú s prihliadnutím na históriu obce, na významné nežijúce osobnosti, na veci a pod. Neprípustné sú názvy po žijúcich osobách, predstaviteľoch totalitných režimov 20. storočia, názvy dlhé, duplicitné, urážajúce mravnosť, náboženské alebo národnostné cítenie, jazykovo nesprávne a názvy nepriliehavé vzhľadom na históriu obce.
2. Súčasťou názvu ulice je slovo ulica alebo označenie druhu iného verejného priestranstva.
3. V obci Čachtice sú určené ulice s nasledujúcimi názvami:

Družstevná, Duklianska, Fraňa Kráľa, Hviezdoslavova, J. Urbanovského, Kamence, Komárno, Kúria, L. Novomeského, Ľ. Podjavorinskej, Lysiná, Miloša Uhra, Malinovského, Medzihorská, Mierová, Múkovská, Na doline, Niva, Osloboditeľov, Pionierska, Podzámska, Revolučná, Slnečná, Špitálska, Teplica, Ul.1.mája, Záhradná, Zemiansky kút, Železničná, Želovany

**§ 3**

**Číslovanie stavieb**

1. Súpisným číslom sa na účely tohto „VZN“ rozumie číslo, ktoré sa určuje každej pozemnej stavbe (ďalej len „budova“) na základe žiadosti stavebníka alebo vlastníka s náležitosťami podľa §6, ods.1, vyhl. č. 31/2003 Z.z v znení neskorších predpisov. Súpisné číslo nemá orientačný, ale evidenčný charakter.
2. Na účely orientácie na ulici sa budove určuje orientačné číslo (§5, ods.1 vyhl. č.31/2003).
3. Vlastník budovy je povinný požiadať o určenie, zmenu alebo zrušenie súpisného/orientačného čísla do jedného mesiaca od vydania kolaudačného rozhodnutia, resp. o odstránení stavby a doložiť doklad o vlastníctve k pozemku a stavbe alebo doklad o inom práve k pozemku, kolaudačné rozhodnutie, geometrický plán a zameranie adresného bodu, resp. povolenie na odstránenie stavby.

**§ 4**

**Vymedzenie ulíc a budov**

1. Každá ulica je územne vymedzená zakreslením v priloženom situačnom pláne, ktorý tvorí neoddeliteľnú súčasť tohto „VZN“.
2. Vymedzenie jednotlivých budov vo vzťahu k uliciam je dané orientáciou hlavného vchodu do budovy k najbližším uliciam, komunikačným napojením budovy na najbližšiu ulicu, príp. terénnymi obmedzeniami.

**§ 5**

**Označovanie stavieb orientačnými tabuľami**

1. Ulice sa označujú názvami na orientačných tabuliach rovnakého typu. Orientačná tabuľa s názvom ulice sa umiestňuje budovu, ktorou sa ulica začína a ktorou sa ulica končí
2. Označenie ulíc vykonáva na vlastné náklady obec. V súlade s vyhláškou č.31/2003 Z.z., je vlastník alebo užívateľ stavby povinný strpieť osadenie orientačnej tabule s názvom ulice na budove, ktorou sa ulica začína a ktorou sa končí. V oprávnených prípadoch je možné umiestniť orientačnú tabuľu aj na dobre viditeľné miesto (napr. plot alebo múrik).
3. V súlade s §7 ods.1 vyhlášky č. 31/2003 je vlastník povinný pripevniť si na budovu a udržiavať aj tabuľku so súpisným a orientačným číslom. Tabuľku so súpisným číslom vydá vlastníkovi obec, ktorá ju obstaráva na vlastné náklady. Tabuľku s orientačným číslom obstaráva obec na náklady vlastníka.

**§ 6**

**Záverečné ustanovenia**

1. Obec zapíše názov ulice určenej týmto „VZN“ , súpisné a orientačné číslo do evidencie obyvateľov a registra adries.
2. Toto „VZN“ bolo schválené Obecným zastupiteľstvom v Čachticiach dňa 12.12.2017, uznesením č. 00/2017 a nadobúda účnnosť 01.01.2018.
3. Zmeny a doplnky tohto „VZN“ sa môžu vykonať len všeobecným záväzným nariadením.

.........................................

Mgr. Michal Balala

starosta obce

Príloha**: Situačný plán**

ulica:

Družstevná

Duklianska

Fraňa Kráľa

Hviezdoslavova

J. Urbanovského

Kamence

Komárno

Kúria,

L. Novomeského,

Ľ. Podjavorinskej

Lysiná

Miloša Uhra

Malinovského

Medzihorská

Mierová

Múkovská

Na doline

Niva

Osloboditeľov

Pionierska

Podzámska

Revolučná

Slnečná

Špitálska

Teplica

Ul.1.mája

Záhradná

Zemiansky kút

Železničná

Želovany